CELEX: C2007/235/04
Language: lt
Date: 2007-10-06 00:00:00
Title: Byla C-134/05 2007 m. liepos 18 d. Teisingumo Teismo (pirmoji kolegija) sprendimas Europos Bendrijų Komisija prieš Italijos Respubliką (Valstybės įsipareigojimų neįvykdymas — Laisvė teikti paslaugas — Įsisteigimo teisė — Skolų išieškojimas neteisminiu būdu)

6.10.2007   
            
            
               LT
            
            
               Europos Sąjungos oficialusis leidinys
            
            
               C 235/3
            
         2007 m. liepos 18 d. Teisingumo Teismo (pirmoji kolegija) sprendimas Europos Bendrijų Komisija prieš Italijos Respubliką
   
   (Byla C-134/05) (1)
   
   (Valstybės įsipareigojimų neįvykdymas - Laisvė teikti paslaugas - Įsisteigimo teisė - Skolų išieškojimas neteisminiu būdu)
   (2007/C 235/04)
   Proceso kalba: italų
   Šalys
   
      Ieškovė: Europos Bendrijų Komisija, atstovaujama E. Traversa
   
      Atsakovė: Italijos Respublika, atstovaujama I.M. Braguglia ir P. Gentili
   Dalykas
   Valstybės įsipareigojimų neįvykdymas — EB 43 ir 49 straipsnių pažeidimas — Nacionalinis teisės aktas, įpareigojantis skolų išieškojimo neteisminiu būdu veiklos vykdymui gauti leidimą, galiojantį tik tos provincijos teritorijoje, kurioje jis buvo išduotas
   Rezoliucinė dalis
   
               1.
            
            
               Vieningame įstatymų dėl visuomenės saugumo tekste (Testo Unico delle Leggi di Pubblica Sicurezza), patvirtintame 1931 m. birželio 18 d. Karaliaus dekretu Nr. 773, visoms skolų išieškojimo neteisminiu būdu veiklą vykdančioms įmonėms numačiusi šias pareigas:
               
                           —
                        
                        
                           įmonei, kuri turi vienos provincijos questore išduotą leidimą vykdyti šią veiklą, gauti naują leidimą kiekvienoje iš provincijų, kuriose ji nori vykdyti savo veiklą, arba įgalioti leidimą turintį atstovą, Italijos Respublika neįvykdė įsipareigojimų pagal EB 43 ir EB 49 straipsnius,
                        
                     
                           —
                        
                        
                           turėti patalpas teritorijoje, kurioje išduotas leidimas, ir jose skelbti paslaugas, kurios gali būti teikiamos klientams, Italijos Respublika neįvykdė įsipareigojimų pagal EB 49 straipsnį,
                        
                     
                           —
                        
                        
                           turėti patalpas kiekvienoje provincijoje, kurioje ketina vykdyti veiklą, Italijos Respublika taip pat neįvykdė įsipareigojimų pagal EB 43 straipsnį.
                        
                     
         
               2.
            
            
               Atmesti likusią ieškinio dalį.
            
         
               3.
            
            
               Europos Bendrijų Komisija ir Italijos Respublika padengia savo bylinėjimosi išlaidas.
            
         
      (1)  OL C 143, 2005 6 11.